ZUMA WEN WEER! .... GETALLEPOLITIEK IS DIKTATORIAAL! - Afrikanervolksparty
ZUMA WEN WEER! .... GETALLEPOLITIEK IS DIKTATORIAAL!
Gepubliseer op 30 November 2016 | Geskryf deur Danie Varkevisser | | | Trefslae: 1340
Is dit só moeilik om te verstaan? Tenspyte van riglyne vanuit die Afrikaner se geskiedenis, breedvoerige debat in die parlemente van ouds, onweerlegbare verduidelikings van dr. H.F. Verwoerd, binnelands en buitelands, is die onwerkbare, vredestelende en vernietigende beleidsrigting moedswillig gekies in 1994! Miskien sal Derek Hanekom dit nou begin verstaan!
Die mees ontstellende daarvan is dat dit deur Afrikaners wat daarin omvattend geskool is, uit 'n posisie van mag en deur uitoorlêery van die blanke kieser, implimenteer is! 'n Volk na bykans drie eeue se stryd in wording, se bloed in oorloë vir vryheid, se genadige en barmhartige seën tot oorwinning in soewereine onafhanklikheid en ongekende voorspoed, bloedloos opgeoffer onder valse voorwendsels, aan getallepolitiek!
Die AVP se standvastige en akurate beginselstandpunt, as brandende fakkel uit die hand van ons voorgeslagte ontvang en brandend gehou deur die handhawing van die enigste werkbare beleidstandpunt, word soos by herhaling voorspel, gister 29 November 2016 opnuut deur die Zoeloes bevestig!
Nie die ANC nie, maar die meerderheid Zoeloes binne die ANC waar etnisiteit, bloedverwantskap, in kort, Nasionalisme, veel sterker en swaarder weeg as Kommunisme, partyverband of enige ander oorweging wat deur die media bedink kan word! Zuma behou en beheer die ANC en Suid Afrika bloot omdat die Zoeloes die meerderheid is!
Die rekenkundige wetmatigheid dat meer, meer is as minder en waar 'n land se bevolking almal onderwerp is aan die Humanistiese uitgangspunt dat almal gelyk is en daarom gelyke regte moet hê en derhalwe onderhewig is aan 'n een-mens-een-stemstelsel, is jy terug by outokrasie binne die sogenaamde "'democracy".
Dit is sekerlik die mees suksesvolle wyse waarop inheemse volke deur die toestroming van massas immigrante eenvoudig uiteindelik bloot deur getalle oorgeneem word in belang van die geldmag!
Steeds vra die AVP aan die Afrikanervolk: Quo Vadis Afrikaner? Waar gaan jy heen? Hoe lank nog hink op twee gedagtes? Hoe lank nog strompel agter "slim" politici aan wat dink dat jy hierdie stelsel kan maak werk deur daaraan deel te neem?
Is ons steeds bang om in die bres te gaan staan vir ons volk, vir ons kinders, vir reg en geregtigheid asof ons nie 'n lewendige God dien van wie ons Suid Afrika as erfenis ontvang het nie? Die Skepper van hemel en aarde, wat volke in aansyn roep en volke vernietig, konings aanstel en konings verwyder? Het die ganse Afrikanervolk dan ons geloof verloor?
En Ek het onder hulle 'n man gesoek wat 'n muur kan bou en voor my aangesig in die bres kan staan vir die land, sodat Ek dit nie sou verwoes nie; maar Ek het niemand gevind nie
2 KORINTIËRS 8:8 Ek gee nie 'n opdrag nie, maar ek wys julle op die ywer van ander om daardeur die opregtheid van julle liefde te toets.